
Sprendimo projekto tikslas – perduoti Kompleksinių paslaugų namams „Alka“ savivaldybei nuosavybės teise priklausantį materialųjį turtą valdyti, naudoti ir disponuoti juo patikėjimo teise.

Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas). Įstatymo 8 straipsnio 1 dalies 2 punkte nustatyta, kad savivaldybių institucijos, įmonės, įstaigos ir organizacijos savivaldybių turtą valdo, naudoja ir juo disponuoja patikėjimo teise. Įstatymo 12 straipsnio 1 dalyje numatyta, kad savivaldybei nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Šiaulių miesto savivaldybės tarybos 2021 m. gruodžio 23 d. sprendimu Nr. T-496 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“ patvirtintas Šiaulių miesto savivaldybės turto valdymo, naudojimo ir disponavimo juo tvarkos aprašas reglamentuoja Šiaulių miesto savivaldybei nuosavybės teise priklausančio turto perdavimo sąlygas ir tvarką.
Įgyvendinant iš Europos Sąjungos struktūrinių fondų lėšų bendrai finansuojamo projekto „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Šiaulių mieste“, Nr. 01.1.1–CPVA-V-427-15-0005 veiklas įsigyta buitinė technika, baldai ir kita įranga Kompleksinių paslaugų namams „Alka“. Įsigytas materialusis turtas bus naudojamas grupinio gyvenimo namų,  specializuotų slaugos ir globos namų dienos užimtumo centro (socialinių dirbtuvių) veikloje. Tarybos sprendimo projektu siūloma anksčiau minėtą materialųjį turtą turtą perduoti Kompleksinių paslaugų namams „Alka“ valdyti, naudoti ir disponuoti juo patikėjimo teise.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės –  bus sukurtos tinkamos sąlygos, reikalingos veiksmingam perėjimui nuo institucinės globos prie bendruomenėje teikiamų paslaugų, pagerės bendruomeninio apgyvendinimo bei dienos socialinio užimtumo paslaugų prieinamumas negalią turintiems asmenims. 

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

